Литературен конкурс «Стефан Гечев» за деца и юноши от българските общности по света | Конгресс Болгар Украины
14.01.2014 Държавна агенция за българите в чужбина, Новости : 1 321
През 2014 г. Държавната агенция за българите в чужбина ще проведе осемнадесетото издание на Детско-юношеския литературен конкурс „Стефан Гечев”. По регламент, право на участие в него имат деца и юноши от всички български общности в чужбина на възраст от 6 до 18 навършени години. За 2014 година на Вашето внимание предлагаме следните две теми:
„Българските митове и легенди: нашето наследство в световната съкровищница”
„Моята България и моят свят”
Нашата обичана България пази в своята народна съкровищница митове и легенди, които са извор на гордост и национално самочувствие. Някои от тях са свързани с прекрасната ни природа, други с фолклорните традиции или личности от нашата история. Многобройни са митовете и легендите за български герои и царе, духовни водачи или митични същества, към които човек има поетическо отношение. Когато в теб тече българска кръв, когато се чувстваш свързан с България, когато я обичаш и милееш за нея, то връзката е нерушима. България е любов, сила, гордост и неугасим дух и когато имаш корен български, то сърцето ти винаги те отвежда към нея…
Краен срок за получаване на творбите: 15 април 2014 г. Резултатите ще бъдат обявени през втората половина на месец май, 2014 година. Класирането ще се извърши в три възрастови групи: първа група: от 6 до 10 г.; втора група: от 11 до 14 г.; трета група: от 15 до 18 г. Няма жанрови и видови ограничения — всеки участник може да напише върху посочената тема есе, разказ, съчинение, приказка или стихотворение.
Бул.»Дондуков» 2а, София 1000
Телефон: ++359 2 935 06 50; Телефон/факс: ++359 2 935 06 51